**Navodila za delo na petek, 3. aprila**

Čeprav je večina razumela način oddajanja naloge, še enkrat ponovimo osnovna navodila za oddajo nalog:

* Delovni list rešuj v Wordu.
* Datoteko nato shrani.
* Povleci jo v mapo (**poišči mapo s svojim imenom**), do katere vodi povezava z imenom **Mapa za oddajanje nalog** na spletni strani.
* Sem boš odlagal vse naloge v prihodnjih tednih.
* Da boš imel zapiske tudi v fizični obliki, si delovni list tudi **natisni in pospravi**. Ko se vrnemo v šolo, ga bomo vstavili v zvezek za tehniko.

Zadnjič smo v električni krog vključili stikala, spoznali menjalno stikalo ter zaporedno vezavo stikal. Danes bomo stikali vezali vzporedno. Naučili se bomo tudi izmeriti napetost na naši žarnici. Pomagaj si z e-učbenikom na straneh 61 – 62 ter s spletno simulacijo, do katere dostopaš preko spodnje povezave:

<https://phet.colorado.edu/sims/html/circuit-construction-kit-dc-virtual-lab/latest/circuit-construction-kit-dc-virtual-lab_sl.html>

Za vsa vprašanja sem dosegljiv na *blaz.ursic@guest.arnes.si*

**Delovni list – vzporedna vezava stikal in merjenje napetosti**

1. Preberi si poglavje o***vzporedni vezavi* *stikal*** (stran 61). V spletni simulaciji sestavi vezje, ki je prikazano na strani 61. Namesto motorja v vezje vstavi žarnico.



1. Preveri delovanje tega vezja in dopolni spodnjo tabelo.

|  |  |  |
| --- | --- | --- |
| Prvo stikalo | Drugo stikalo | Žarnica |
| Sklenjeno |  |  |
|  |  | Sveti |
|  |  | Ne sveti |
|  |  |  |

1. Naštej primere uporabe take vezave stikal.
2. Izmerimo padec napetosti na žarnici (oziroma bateriji). Za merjenje uporabljamo napravo, ki se imenuje **voltmeter**. **Volt** je namreč enota za merjenje napetosti (tako kot na primer meter za merjenje dolžine). Sestavi vezje kot je prikazano na sliki:



1. Odgovori na vprašanja.
	1. Kolikšno napetost pokaže voltmeter, če oba priključka povežeš na eno stran žarnice?
	2. V električni krog vstavi še eno baterijo. Kolikšna je sedaj napetost na žarnici?